ಆಪ್ಟಿಕಲ್‌ ಫೈಬರ್‌ಅನ್ನು ದೂರಸಂವಹನ ಮತ್ತು ನೆಟ್‌ವರ್ಕ್‌ಮಾಡಲು ಮಾಧ್ಯಮವಾಗಿ ಬಳಸಬಹುದು ಏಕೆಂದರೆ ಅವು ಮೃದುವಾಗಿರುತ್ತದೆ ಮತ್ತು ಕೇಬಲ್‌ಗಳಂತೆ ಕಟ್ಟುಗಳನ್ನು ಕಟ್ಟಬಹುದು. ಇದು ವಿಶೇಷವಾಗಿ ಅಧಿಕ-ಅಂತರದ ಸಂವಹನಗಳಿಗೆ ಪ್ರಯೋಜನಕಾರಿ, ಏಕೆಂದರೆ ವಿದ್ಯುತ್‌ ಕೇಬಲ್‌ಗಳಿಗೆ ಹೋಲಿಸಿದಾಗ ಅತಿ ಕಡಿಮೆ ಅಟೆನ್ಯೂಯೇಷನ್‌ನಲ್ಲಿ ಫೈಬರ್‌ನ ಮೂಲಕ ಬೆಳಕು ಹಾಯುತ್ತದೆ. ಇದು ದೂರದ ಅಂತರಗಳನ್ನೂ ಕಡಿಮೆ ಪುನರಾವರ್ತನೆಗಳಲ್ಲಿ ತಲುಪಲು ಸಾಧ್ಯಮಾಡುತ್ತದೆ. ಜೊತೆಗೇ , ಬಳಸುತ್ತಿರುವ ವ್ಯವಸ್ಥೆಗಳಲ್ಲಿ 10 ಅಥವಾ 40 ಜಿಬಿ/ಸೆ ಸಾಮಾನ್ಯವಾದರೂ ಎನ್‌ಟಿಟಿಯು ಒಂದು ಚಾನಲ್‌ನಲ್ಲಿ ಪ್ರವಹಿಸುವ ಬೆಳಕಿನ ಸಿಗ್ನಲ್‌ಗಳನ್ನು ಪ್ರತಿಸೆಕೆಂಡಿಗೆ 111 ಗಿಗಾಬಿಟ್ಸ್‌ನಷ್ಟು ಹೆಚ್ಚು ಮಾಡಿದೆ. ಪ್ರತಿಯೊಂದು ಫೈಬರ್‌ ಹಲವಾರು ಸ್ವತಂತ್ರ ಚಾನಲ್‌ಗಳನ್ನು ಒಯ್ಯಬಹುದು, ಒಂದೊಂದು ಚಾನಲ್‌ ಬೆಳಕಿನ ಬೇರೆ ಬೇರೆ ತರಂಗಾಂತರವನ್ನು ಬಳಸುತ್ತದೆ (ವೇವ್‌ಲೆಂತ್‌-ಡಿವಿಶನ್‌ ಮಲ್ಟಿಪ್ಲೆಕ್ಸಿಂಗ್‌(WDM)). ಪ್ರತಿ ಫೈಬರ್‌ನ ನಿವ್ವಳ ಡೇಟಾ ಸಾಮರ್ಥ್ಯವೆಂದರೆ - (ಓವರ್‌ಹೆಡ್‌ ಬೈಟ್ಸ್‌ಗಳನ್ನು ಕಳೆದ ಡೇಟಾ ಸಾಮರ್ಥ್ಯ) ಎಫ್‌ಇಸಿ(FEC) ಓವರ್‌ಹೆಡ್‌ಅನ್ನು ಕಳೆದ ಪ್ರತಿ-ಚಾನಲ್‌ ಡೇಟಾ ಸಾಮರ್ಥ್ಯವನ್ನು ಚಾನಲ್‌ಗಳ ಸಂಖ್ಯೆಯಿಂದ ಗುಣಿಸಿದಾಗ ಬರುವ ಮೊತ್ತ, (ಸಾಮಾನ್ಯವಾಗಿ ಮಾರಾಟವಾಗುವ ಡೆನ್ಸ್‌ ವೇವ್‌ಲೆಂತ್‌-ಡಿವಿಶನ್‌ ಮಲ್ಟಿಪ್ಲೆಕ್ಸಿಂಗ್‌ ವ್ಯವಸ್ಥೆಗಳಲ್ಲಿ ಎಂಭತ್ತರವರೆಗೂ ಇರುತ್ತದೆ). ಸದ್ಯದ ಡೇಟಾ ಸಾಮರ್ಥ್ಯದ ದಾಖಲೆಯೆಂದರೆ, ವಿಲ್ಲಾರ್‌ಕ್ಯೂಕ್ಸ್‌, ಫ್ರಾನ್ಸ್‌ನ ಬೆಲ್‌ ಲ್ಯಾಬ್ಸ್‌ ಹೊಂದಿರುವ ದಾಖಲೆ. ಇದು 155 ಚಾನಲ್‌ಗಳನ್ನು ಮಲ್ಟಿಪ್ಲೆಕ್ಸಿಂಗ್‌ ಮಾಡಿದೆ, ಪ್ರತಿಯೊಂದು ಚಾನಲ್‌ 7000 ಕಿಮೀಗೂ ಅಧಿಕ ಫೈಬರ್‌ನುದ್ದ 100 ಜಿಬಿ/ಸೆ ಡೇಟಾವನ್ನು ಒಯ್ಯಬಹುದು.
ಕಡಿಮೆ ಅಂತರದ ಉಪಯೋಗಗಳಿಗೆ, ಉದಾಹರಣೆಗೆ ಒಂದು ಕಚೇರಿಯ ಕಟ್ಟಡದ ಒಳಗೇ ನೆಟ್‌ವರ್ಕ್‌ ಮಾಡಿಕೊಳ್ಳುವಾಗ, ಕೇಬಲ್‌ ಡಕ್ಟ್‌ಗಳಲ್ಲಿ ಜಾಗವನ್ನು ಉಳಿಸಲು ಫೈಬರ್‌-ಆಪ್ಟಿಕ್‌ ಕೇಬಲ್‌ಗಳನ್ನು ಬಳಸಬಹುದು. ಇದೇಕೆಂದರೆ, ಒಂದು ಫೈಬರ್‌ ಹಲವಾರು ವಿದ್ಯುತ್‌ ಕೇಬಲ್‌ಗಳಿಗಿಂತ ಹೆಚ್ಚು ಡೇಟಾವನ್ನು ಒಯ್ಯಬಹುದು, ಉದಾಹರಣೆಗೆ 4ರ ಜೋಡಿಯ ಕ್ಯಾಟ್‌-5 ಎದರ್‌ನೆಟ್‌ ಕೇಬಲ್‌ ವ್ಯವಸ್ಥೆ. ಫೈಬರ್‌ಗೆ ವಿದ್ಯುತ್‌ ಹಸ್ತಕ್ಷೇಪವನ್ನು ನಿರೋಧಿಸುವ ಶಕ್ತಿಯೂ ಇದೆ; ಬೇರೆ ಬೇರೆ ಕೇಬಲ್‌ಗಳ ಸಿಗ್ನಲ್‌ಗಳ ನಡುವೆ ಸಂವಾದವಿಲ್ಲ ಮತ್ತು ವಾತಾವರಣದ ಶಬ್ದಗಳನ್ನು ಸೆಳೆದುಕೊಳ್ಳುವುದಿಲ್ಲ. ನಿಶ್ಶಸ್ತ್ರ ಫೈಬರ್‌ ಕೇಬಲ್‌ಗಳು ವಿದ್ಯುತ್‌ವಾಹಕಗಳಾಗಿರುವುದಿಲ್ಲ, ಇದರಿಂದ ಅಧಿಕ ವೋಲ್ಟೇಜ್‌ ಪರಿಸರಗಳಲ್ಲಿರುವ, ಮಿಂಚಿನ ಹೊಡೆತಕ್ಕೆ ಹಾಳಾಗಬಹುದಾದ ವಿದ್ಯುದಾಗಾರ ವ್ಯವಸ್ಥೆಗಳು, ಅಥವಾ ಲೋಹದ ಸಂವಹನ ರಚನೆಗಳಲ್ಲಿರುವ ಸಂವಹನ ಪರಿಕರಗಳನ್ನು ರಕ್ಷಿಸಲು ಫೈಬರ್ ಒಳ್ಳೆಯ ಪರಿಹಾರ. ಸ್ಫೋಟಕಗಳು ಇರುವಂತಹ ಪರಿಸರಗಳಲ್ಲಿಯೂ ಬೆಂಕಿ ಹತ್ತಿಕೊಳ್ಳುವ ಹೆದರಿಕೆಯಿಲ್ಲದೆ ಇದನ್ನು ಬಳಸಬಹುದು. ವೈರ್‌ಟ್ಯಾಪಿಂಗ್‌ ಇದರಲ್ಲಿ ವಿದ್ಯುತ್‌ ಸಂಪರ್ಕಗಳಿಗಿಂತ ಹೆಚ್ಚು ಕಷ್ಟ, ಮತ್ತು ಟ್ಯಾಪ್‌-ಪ್ರೂಫ್‌ಆದ ಏಕಕೇಂದ್ರೀಯ ದ್ವಿ-ಪದರಗಳನ್ನೊಳಗೊಂಡ ಫೈಬರ್‌ಗಳೂ ಇವೆಯೆಂದೂ ಹೇಳಲಾಗುತ್ತದೆ.
ಫೈಬರ್‌ಗಳನ್ನು ಪಾರದರ್ಶಕ ಪ್ಲ್ಯಾಸ್ಟಿಕ್‌, ಗ್ಲಾಸ್‌, ಅಥವಾ ಎರಡರ ಸಮ್ಮಿಶ್ರಣದಿಂದ ಮಾಡಬಹುದಾದರೂ, ಅಧಿಕ-ಅಂತರದ ದೂರಸಂವಹನ ಉಪಯೋಗಗಳಿಗೆ ಯಾವಾಗಲೂ ಗಾಜಿನ ಫೈಬರ್‌ಗಳನ್ನೇ ಬಳಸಲಾಗುತ್ತದೆ, ಕಡಿಮೆ ಆಪ್ಟಿಕಲ್‌ ಅಟೆನ್ಯೂಯೇಷನ್‌ ಇರುವುದರಿಂದ. ಬಹು-ಮಾರ್ಗ ಮತ್ತು ಏಕ-ಮಾರ್ಗ ಫೈಬರ್‌ ಎರಡನ್ನೂ ಸಂವಹನಗಳಲ್ಲಿ ಬಳಸಲಾಗುತ್ತದೆ, ಬಹು-ಮಾರ್ಗ ಫೈಬರ್‌ಗಳನ್ನು ಹೆಚ್ಚಾಗಿ ಕಡಿಮೆ-ಅಂತರಗಳಿಗೆ, 550 ಮೀ (600 ಗಜ) ಬಳಸಿದರೆ, ಏಕ-ಮಾರ್ಗ ಫೈಬರ್‌ಗಳನ್ನು ಅಧಿಕ-ಅಂತರದ ಸಂಪರ್ಕಗಳಿಗೆ ಬಳಸಲಾಗುತ್ತದೆ. ಬೆಳಕನ್ನು ಏಕ-ಮಾರ್ಗ ಫೈಬರ್‌ಗಳಲ್ಲಿ ಮತ್ತು ಅವುಗಳ ಮಧ್ಯೆ ಸೇರಿಸಲು ಬಿಗಿಯಾದ ಧಾರಣಗಳು ಬೇಕಾಗುವುದರಿಂದ (ಕೋರ್‌ನ ವ್ಯಾಸ ಸುಮಾರು 10 ಮೈಕ್ರೊಮೀಟರ್‌ಗಳು), ಏಕ-ಮಾರ್ಗದ ವಾಹಕಗಳು, ರಿಸೀವರ್‌ಗಳು, ಆಂಪ್ಲಿಫೈಯರ್‌ಗಳು ಮತ್ತು ಇತರ ಭಾಗಗಳು ಬಹು-ಮಾರ್ಗದ ಭಾಗಗಳಿಗಿಂತ ದುಬಾರಿ. 
ಉಪಯೋಗಗಳ ಉದಾಹರಣೆಗಳೆಂದರೆ TOSLINK, ಫೈಬರ್‌‌ ಡಿಸ್ಟ್ರಿಬ್ಯೂಟೆಡ್‌ ಡೇಟಾ ಇಂಟರ್‌ಫೇಸ್‌, ಸಿಂಕ್ರೊನಸ್‌ ಆಪ್ಟಿಕಲ್‌‌ ನೆಟ್‌ವರ್ಕಿಂಗ್‌.

ಬೆಳಕು ಚದುರುವಿಕೆ
ಆಪ್ಟಿಕಲ್‌ ಫೈಬರ್‌ ಸಂವಹನ
ಆಪ್ಟಿಕಲ್ ಫೈಬರ್ ಕೇಬಲ್ ಗಳು
ಇತಿಹಾಸ